ഇന്ത്യ കൊറോണയെ അതിജീവിക്കുമോ എന്ന് ചോദിച്ചവര്ക്കുള്ള മറുപടി വാക്സിന് വിതരണത്തില് രാജ്യത്തിന്റേത് അസാധാരണ നേട്ടമെന്നും പ്രധാനമന്ത്രി ന്യൂഡല്ഹി: 100 കോടി വാക്സിനേഷനിലൂടെ രാജ്യം പുതുചരിത്രമെഴുതിയെന്ന് പ്രധാനമന്ത്രി നരേന്ദ്രമോദി. വളരെ വേഗത്തിലാണ് രാജ്യം അഭിമാനകരമായ നേട്ടം കൈവരിച്ചത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഇത് ഓരോ ഇന്ത്യക്കാരന്റെയും നേട്ടമാണ്. നവഭാരതത്തിന്റെ പ്രതീകമാണ് ഈ നേട്ടം. ഒരു പുതിയ അധ്യായത്തിനാണ് ഇവിടെ തുടക്കമിട്ടത്. കഠിനമായതിനെ നേടുമെന്ന് നാം തെളിയിച്ചിരിക്കുകയാണ്. 100 കോടി ഡോസ് എന്നത് വെറും അക്കമല്ല, ഒരു നാഴികക്കല്ലാണ്. രാജ്യം ഒരു അസാധാരണ ലക്ഷ്യമാണ് കൈവരിച്ചത്. ഓരോ വ്യക്തിക്കും ഇതില് പങ്കുണ്ട്. ഈ അവസരത്തില് എല്ലാ ജനങ്ങളോടും ഹൃദയത്തിന്റെ ഭാഷയില് നന്ദി പറയുന്നുവെന്നും പ്രധാനമന്ത്രി പറഞ്ഞു. വാക്സിനേഷന് എല്ലാവര്ക്കും നല്കാനാകുമോ എന്ന ചിലരുടെ സംശയത്തിനുള്ള മറുപടിയാണ് ഈ നേട്ടമെന്നും പ്രധാനമന്ത്രി പറഞ്ഞു. നൂറ്റാണ്ടിലെ ഏറ്റവും വലിയ മഹാമാരിയാണ് കൊവിഡ് 19. വലിയ വെല്ലുവിളിയാണ് കൊറോണ ഉയര്ത്തിയത്. ഇതിനെ ഇന്ത്യ അതിജീവിക്കുമോ എന്ന് ചോദിച്ചവര്ക്കുള്ള മറുപടിയാണിത്. നഗരഗ്രാമ വ്യത്യാസമില്ലാതെയാണ് വാക്സിന് വിതരണം ചെയ്തത്. വാക്സിന് വിതരണത്തില് തുല്യത നിലനിര്ത്തി. വി ഐ പിയെന്നോ സാധാരണക്കാരനെന്നോ വിവേചനം ഉണ്ടായില്ല. വാക്സിന് സൗജന്യമായി നല്കിയാണ് ഇന്ത്യ മുന്നിലെത്തിയത്. ഒരു ദിവസം ഒരു കോടി ഡോസ് വാക്സിന് വിതരണം ചെയ്യാനുള്ള ശേഷിയിലേക്ക് രാജ്യമെത്തി. ഇന്ന് ലോകം മുഴുവന് ഇന്ത്യയുടെ നേട്ടത്തെ അഭിനന്ദിക്കുകയാണ്. രാജ്യം കൊറോണയില് നിന്ന് കൂടുതല് സുരക്ഷിതമെന്ന് ലോകം വിലയിരുത്തും. ഭാരതം ശക്തമാണെന്ന് ഒരിക്കല് കൂടി തെളിയിച്ചിരിക്കുകയാണ്. വിളക്ക് കത്തിക്കാന് പറഞ്ഞപ്പോള് അതുകൊണ്ട് കൊറോണ പോകുമോ എന്ന് ചിലര് പുച്ഛിച്ചു. എന്നാല് അത് രാജ്യത്തിന്റെ ഒരുമയാണ് കാണിച്ച് തന്നത്. വിമര്ശകര്ക്കെല്ലം തെറ്റുപറ്റിയിരിക്കുകയാണ്. മഹാമാരിയെ ഇന്ത്യ പരാജയപ്പെടുത്തുക തന്നെ ചെയ്യും. ഭാരതം ശക്തമാണെന്ന് ഒരിക്കല് കൂടി തെളിയിച്ചിരിക്കുകയാണ്. ശാസ്ത്രീയ അടിത്തറിയില് ഊന്നിയായിരുന്നു വാക്സിന് വിതരണം നടത്തിയത്. കൊറോണയെ നേരിടുന്നതില് ജനസംഖ്യ വെല്ലുവിളിയായിരുന്നു. എന്നാല് രാജ്യം ഇതിനെ മറികടന്നു. രാജ്യത്തിന്റെ കരുത്തിന്റെ പ്രതിഫലനമാണിത്. രാജ്യത്തെ സാമ്ബത്തികരംഗവും വീണ്ടും മെച്ചപ്പെടുകയാണ്. രാജ്യത്തേക്ക് വലിയ നിക്ഷേപങ്ങള് വരുന്നു. വിദേശ ഏജന്സികള് രാജ്യത്തിന്റെ സമ്ബദ് വ്യവസ്ഥയെ ശുഭസൂചകമായി കാണുന്നു. റിയല് എസ്റ്റേറ്റും, കാര്ഷിക മേഖലകളും കൂടുതല് പുരോഗതി കൈവരിക്കുകയാണ്. മെയ്ഡ് ഇന് ഇന്ത്യ ഉത്പന്നങ്ങള്ക്കും ഇന്ന് രാജ്യമെങ്ങും പ്രിയമേറുകയാണെന്നും പ്രധാനമന്ത്രി പറഞ്ഞു.